सभी पाठकों को नमस्कार। हमें खुशी है कि पिछले साल शुरू की गई भुतहा कहानियों और आपबीती घटनाओं की सीरीज ‘हॉरर एनकाउंटर’ आपको पसंद आई। इस सीरीज में हमने पाठकों द्वारा भेजी गई कहानियों को छापा। हमारी कोशिश रहती है कि पाठकों को अच्छी क्वॉलिटी की चीजें पेश करें। ऐसे में हमारे पास बहुत से लोगों ने कहानियां भेजीं। कुछ का दावा था कि यह उनके साथ घटी घटना है। हमने इन सैकड़ों कहानियों में से कुछ एक ही आपके सामने रखीं। कुछ ऐसी कहानियां, जिनमें कहीं न कहीं डर का अंश मौजूद था। हम दावे से नहीं कह सकते कि उन घटनाओं मे कितनी सच्चाई है, मगर कहानियों का चुनाव करते वक्त हमने इस बात का ख्याल रखा कि वे डराने वाली हों।